turjo4nis/wikipedia-bn-dump-20250701 huggingface dataset:
জোয়াও পালিনিয়া

জোয়াও মারিয়া লোবো আলভেস পালিয়ারেস কোস্তা পালিনিয়া গোনসালভেস (; জন্ম: ৯ জুলাই ১৯৯৫; জোয়াও পালিনিয়া নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ফুলহ্যাম এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, পালিনিয়া পর্তুগাল অনূর্ধ্ব-১৮ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় তিন বছর যাবত পর্তুগালের বয়সভিত্তিক দলের হয়ে খেলার পর, তিনি ২০২১ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ২৫ ম্যাচে ২টি গোল করেছেন।

প্রারম্ভিক জীবন
জোয়াও মারিয়া লোবো আলভেস পালিয়ারেস কোস্তা পালিনিয়া গোনসালভেস ১৯৯৫ সালের ৯ই জুলাই তারিখে পর্তুগালের লিসবনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
পালিনিয়া পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২০ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৩ সালের ২৩শে মে তারিখে তিনি মার্কিন যুক্তরাষ্ট্র অনূর্ধ্ব-১৮ দলের বিরুদ্ধে ম্যাচে পর্তুগাল অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৩ বছরে ১৮ ম্যাচে অংশগ্রহণ করে ১টি গোল করেছেন।

২০২১ সালের ২৪শে মার্চ তারিখে, ২৫ বছর, ৮ মাস ও ১৫ দিন বয়সে, ডান পায়ে ফুটবল খেলায় পারদর্শী পালিনিয়া আজারবাইজানের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় রুবেন নেভেসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি পর্তুগাল ১–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে পালিনিয়া সর্বমোট ১২ ম্যাচে ২টি গোল করেছেন। জাতীয় দলের হয়ে অভিষেকের ৬ দিন পর, পর্তুগালের জার্সি গায়ে প্রথম গোলটি করেছেন; ২০২১ সালের ৩০শে মার্চ তারিখে, লুক্সেমবুর্গের বিরুদ্ধে ম্যাচের ৮০তম মিনিটে পেদ্রো নেতোর অ্যাসিস্ট হতে পর্তুগালের হয়ে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৫-এ জন্ম
জীবিত ব্যক্তি
পর্তুগিজ ফুটবলার
ফুটবল মধ্যমাঠের খেলোয়াড়
ফুলহ্যাম ফুটবল ক্লাবের খেলোয়াড়
প্রিমিয়ার লিগের খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৯ আন্তর্জাতিক ফুটবলার
পর্তুগালের অনূর্ধ্ব-২০ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
প্রিমেইরা লিগার খেলোয়াড়
মোরেইরেন্সে ফুটবল ক্লাবের খেলোয়াড়
পুরুষ ফুটবল মধ্যমাঠের খেলোয়াড়
লিগা পর্তুগাল ২-এর খেলোয়াড়
স্পোর্টিং সিপি বি-এর খেলোয়াড়
স্পোর্টিং সিপি-এর ফুটবলার
ফুটবল ক্লাব ওস বেলেনেন্সেসের খেলোয়াড়
স্পোর্টিং ক্লাব ব্রাগার খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
উয়েফা ইউরো ২০২০-এর খেলোয়াড়
২০২২ ফিফা বিশ্বকাপের খেলোয়াড়
ডমিনিক গ্রিভ

ডমিনিক চার্লস রবার্টস গ্রিভ   (জন্ম ২৪ মে ১৯৫৬)  একজন ব্রিটিশ ব্যারিস্টার এবং প্রাক্তন রাজনীতিবিদ যিনি ২০০৮ থেকে ২০০৯ সাল পর্যন্ত শ্যাডো হোম সেক্রেটারি এবং ২০১০ থেকে ২০১৪ সাল পর্যন্ত ইংল্যান্ড ও ওয়েলসের অ্যাটর্নি জেনারেল হিসেবে দায়িত্ব পালন করেছেন। তিনি ১৯৯৭ থেকে ২০১৯ সাল পর্যন্ত বিকনফিল্ডের সংসদ সদস্য (এমপি) হিসাবে দায়িত্ব পালন করেছেন এবং ২০১৫ থেকে ২০১৯ পর্যন্ত গোয়েন্দা ও নিরাপত্তা কমিটির চেয়ারম্যান ছিলেন।

গ্রিভ মে ২০১০ থেকে জুলাই ২০১৪ পর্যন্ত ইংল্যান্ড এবং ওয়েলসের অ্যাটর্নি জেনারেল এবং উত্তর আয়ারল্যান্ডের অ্যাডভোকেট জেনারেল হিসেবে মন্ত্রিসভায় যোগ দেন। ২০১৪ সালের মন্ত্রিসভা রদবদলের অংশ হিসেবে প্রধানমন্ত্রী ডেভিড ক্যামেরন তাকে অ্যাটর্নি জেনারেল পদ থেকে বরখাস্ত করেন এবং জেরেমি রাইট তার স্থলাভিষিক্ত হন। রক্ষণশীল হিসাবে নির্বাচিত, গ্রিভ সেপ্টেম্বর ২০১৯-এ বিদ্রোহী কনজারভেটিভ এমপিদের স্থগিতাদেশে কনজারভেটিভ হুইপ অপসারণ করেছিলেন। তিনি ২০১৯ সালের সাধারণ নির্বাচনে বিকনফিল্ডে একটি স্বতন্ত্র প্রার্থী হিসেবে ব্যর্থ হয়ে দাঁড়ান।

একজন উদার রক্ষণশীল,  গ্রিভ ছিলেন ব্রেক্সিটের একজন কেন্দ্রীয় ব্যক্তিত্ব এবং প্রায়শই এই বিষয়ে সংশোধনী প্রস্তাব করার জন্য একজন আইনজীবী হিসাবে তার অভিজ্ঞতা ব্যবহার করতেন, তার হস্তক্ষেপগুলি প্রায়শই সরকারী নীতির সাথে বিরোধপূর্ণ ছিল। ব্রেক্সিটের একজন বিশিষ্ট সমর্থক, গ্রিভ ইইউ সদস্যপদ নিয়ে দ্বিতীয় গণভোটের আহ্বান জানিয়েছিলেন এবং বহিষ্কৃত হওয়ার আগে বলেছিলেন যে তিনি এবং অন্যান্য রক্ষণশীল বিদ্রোহীরা একটি রক্ষণশীল সরকারের পতন ঘটাতে অনাস্থা ভোটকে সমর্থন করবেন, যদি এটিই একমাত্র উপায় হয় একটি খারাপ ব্রেক্সিট থেকে "বিপর্যয়কর" ক্ষতি ব্লক করুন। ২০১৯ সালের বসন্তে, সদস্যদের আস্থা ভোট হারানোর পরে গ্রিভকে তার স্থানীয় দল দ্বারা নির্বাচন বাতিল করার হুমকি দেওয়া হয়েছিল। অক্টোবর ২০১৯ সালে, হুইপ অপসারণের পরে, গ্রিভ ঘোষণা করেছিলেন যে তিনি পরবর্তী সাধারণ নির্বাচনে তার নির্বাচনী এলাকার আসনে স্বতন্ত্র প্রার্থী হিসেবে দাঁড়াবেন। এটি ঘোষণা করা হয়েছিল যে লিবারেল ডেমোক্র্যাটরা তাকে সাহায্য করার জন্য একপাশে দাঁড়াবে,  কিন্তু কোন লাভ হয়নি, কারণ তিনি তার আসন হারিয়েছিলেন।

গ্রিভ ফ্রাঙ্কো-ব্রিটিশ সোসাইটির সভাপতি। তিনি ২০১৬ সালে লিজিয়ন অফ অনারে ভূষিত হন,  এবং ফরাসি রেডিও এবং টেলিভিশনে ফরাসি ভাষায় সম্প্রচার করেন। তিনি একজন অ্যাংলিকান অনুশীলনকারী এবং চার্চ অফ ইংল্যান্ডের লন্ডন ডায়োসেসান সিনডের সদস্য ছিলেন।

তথ্যসূত্র

বহিঃসংযোগ 

 
Rt Hon Dominic Grieve QC MP official parliamentary profile
Rt Hon Dominic Grieve QC MP They Work For You profile

যুক্তরাজ্যের সংসদ সদস্য ২০১৭-২০১৯
যুক্তরাজ্যের সংসদ সদস্য ২০১৫-২০১৭
যুক্তরাজ্যের সংসদ সদস্য ২০১০-২০১৫
যুক্তরাজ্যের সংসদ সদস্য ২০০৫-২০১০
যুক্তরাজ্যের সংসদ সদস্য ২০০১-২০০৫
যুক্তরাজ্যের সংসদ সদস্য ১৯৯৭-২০০১
ওয়েস্টমিনস্টার স্কুল, লন্ডনে শিক্ষিত ব্যক্তি
যুক্তরাজ্যের প্রিভি কাউন্সিলের সদস্য
মধ্য মন্দিরের সদস্য
জীবিত ব্যক্তি
লেজিওঁ দনর প্রাপক
ইংরেজ ব্যারিস্টার
যুক্তরাজ্যের কমন্সসভার স্বতন্ত্র সদস্য
ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী
ম্যাগডালেন কলেজ, অক্সফোর্ডের প্রাক্তন শিক্ষার্থী
১৯৫৬-এ জন্ম
ইংল্যান্ড এবং ওয়েলসের অ্যাটর্নি জেনারেল
উত্তর আয়ারল্যান্ডের অ্যাডভোকেট জেনারেল
অক্সফোর্ড বিশ্ববিদ্যালয় কনজারভেটিভ অ্যাসোসিয়েশনের সভাপতি
ওতাভিও মোন্তেইরো

ওতাভিও এদমিলসন দা সিলভা মোন্তেইরো (; জন্ম: ৯ ফেব্রুয়ারি ১৯৯৫; ওতাভিও নামে সুপরিচিত) হলেন একজন ব্রাজিলীয়–পর্তুগিজ পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।

২০১৪ সালে, ওতাভিও ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২১ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ২০ ম্যাচে ৩টি গোল করেছেন।

প্রারম্ভিক জীবন 
ওতাভিও এদমিলসন দা সিলভা মোন্তেইরো ১৯৯৫ সালের ৯ই ফেব্রুয়ারি তারিখে ব্রাজিলের জোয়াও পেসোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ওতাভিও ব্রাজিল অনূর্ধ্ব-২১ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করে ১টি গোল করেছেন।

২০২১ সালের ৪ঠা সেপ্টেম্বর তারিখে, ২৬ বছর, ৬ মাস ও ২৬ দিন বয়সে, ডান পায়ে ফুটবল খেলায় পারদর্শী ওতাভিও কাতারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৬ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি পর্তুগাল ৩–১ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে ওতাভিও সর্বমোট ২ ম্যাচে ১টি গোল করেছেন। জাতীয় দলের হয়ে অভিষেক ম্যাচেই পর্তুগালের জার্সি গায়ে প্রথম গোলটি করেছেন; ম্যাচের ২৪তম মিনিটে গোনসালো গেদেসের অ্যাসিস্ট হতে পর্তুগালের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 

১৯৯৫-এ জন্ম
জীবিত ব্যক্তি
ব্রাজিলীয় ফুটবলার
পর্তুগিজ ফুটবলার
ফুটবল মধ্যমাঠের খেলোয়াড়
আল নাসর ফুটবল ক্লাবের খেলোয়াড়
সৌদি পেশাদার লিগের খেলোয়াড়
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
পর্তুগালের আন্তর্জাতিক ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
স্পোর্ট ক্লাব ইন্তেরনাসিওনালের খেলোয়াড়
ফুটবল ক্লাব পোর্তুর খেলোয়াড়
ফুটবল ক্লাব পোর্তু বি-এর খেলোয়াড়
প্রিমেইরা লিগার খেলোয়াড়
ব্রাজিলীয় বংশোদ্ভূত পর্তুগিজ ব্যক্তি
পর্তুগালে ব্রাজিলীয় অভিবাসী
পর্তুগালের নাগরিকীকৃত নাগরিক
ব্রাজিলীয় পুরুষ ফুটবলার
পুরুষ ফুটবল মধ্যমাঠের খেলোয়াড়
লিগা পর্তুগাল ২-এর খেলোয়াড়
ভিতোরিয়া স্পোর্টস ক্লাবের খেলোয়াড়
ভিতোরিয়া স্পোর্টস ক্লাব বি-এর খেলোয়াড়
পর্তুগালে ব্রাজিলীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
ব্রাজিলীয় প্রবাসী ফুটবলার
পরেশনাথ বন্দ্যোপাধ্যায়

ডাঃ পরেশনাথ বন্দ্যোপাধ্যায় ( ২১ অক্টোবর ১৮৮৯ ― ১১ জানুয়ারি ১৯৭১) ছিলেন একজন খ্যাতনামা হোমিওপ্যাথিক চিকিৎসক। মিহিজামের পরেশবাবু নামে পরিচিত তিনি পরবর্তীতে জনপ্রিয় হন ডাঃ পি ব্যানার্জি (মিহিজাম) নামে।

জীবনী 
পরেশনাথ বন্দ্যোপাধ্যায়ের জন্ম ১৮৮৯ খ্রিস্টাব্দের ২১ অক্টোবর  ব্রিটিশ ভারতের অধুনা পশ্চিমবঙ্গের  পশ্চিম মেদিনীপুর জেলার  ঘাটাল মহকুমার রামজীবনপুর শহরে। পিতা ঈশানচন্দ্র বন্দ্যোপাধ্যায় ছিলেন পণ্ডিত  ঈশ্বরচন্দ্র বিদ্যাসাগরের আত্মীয়। মাতা এলোকেশী। তিনি কৃতিত্বের সঙ্গে  কলকাতা বিশ্ববিদ্যালয়ের বিজ্ঞানে স্নাতকোত্তর ডিগ্রি অর্জনের পর সরকারি চাকরি প্রত্যাখ্যান করে হাওড়ার বাগনানের এক স্কুলে শিক্ষকতা শুরু করেন। ক্রমে তিনি সেই স্কুলের প্রধান শিক্ষক হন। তবে তার মাতার মৃত্যু হলে শিক্ষকতা ছেড়ে উদ্দেশ্যহীনভাবে ঘুরতে থাকেন।
অবশেষে ১৯১২ খ্রিস্টাব্দে তিনি সাঁওতাল পরগণার মিহিজামে যান। প্রসঙ্গত উল্লেখ্য এই যে, সাঁওতাল পরগণার মিহিজামের নিকটবর্তী কার্মাটাঁড়ে দীর্ঘ সতের বৎসর (১৮৭৩ -১৮৯০) অবস্থানকালে পরেশনাথের পিতৃব্য ঈশ্বরচন্দ্র বিদ্যাসাগর প্রত্যহ সকাল দশটা পর্যন্ত গরীব মানুষের হোমিওপ্যাথি মতে চিকিৎসা করে তাদের জীবনদাতা হয়ে উঠেছিলেন। মিহিজামে এসে পরেশনাথ তার কাকা ঈশ্বরচন্দ্রের আদর্শে অনুপ্রাণিত হয়ে হোমিওপ্যাথি পঠনপাঠন ও অনুশীলন শুরু করেন। ১৯১৫ খ্রিস্টাব্দ হতে রোগী দেখার পাশাপাশি ঔষধ তৈরিতে মনোনিবেশ করেন। বিনা পারিশ্রমিকে ও বিনা মূল্যে তিনি গরীব মানুষের চিকিৎসা করতেন। তাছাড়া তিনি কেবল ওষুধ দেওয়া নয়, তাদের খাওয়াদাওয়া, দৈনিক জীবনযাত্রার খোঁজ রাখতেন। যারা দূরদূরান্ত হতে আসতেন তাদের বিশ্রাম ও রাত্রি যাপনের ব্যবস্থাও করতেন। অর্থের প্রয়োজনে তিনি ধীরে ধীরে নানা ওষুধ তৈরি ও বিক্রির ব্যবস্থা করেন। প্রথমদিকে জ্বরের ওষুধ ও বসন্ত রোগের প্রতিষেধক তৈরি করেন। প্রথমদিকে মিহিজামের পরেশবাবু নামে পরিচিতি পেলেও পরবর্তীতে ডাঃ পি ব্যানার্জি (মিহিজাম) নামে জনপ্রিয় হন। ১৯১৮ খ্রিস্টাব্দে প্রতিষ্ঠা করেন গ্রেট বেঙ্গল ফার্মেসি। বিনামূল্যে ঔষধ বিতরণসহ দাতব্য চিকিৎসালয়। সংলগ্ন এলাকায় সাপের উপদ্রব স্থানীয় সাঁওতাল মানুষেরা অতিষ্ঠ ছিলেন, মারাও যেতেন চিকিৎসার অভাবে। ১৯২১ খ্রিস্টাব্দে তিনি প্রধানত হোমিওপ্যাথিক ঔষধের সংমিশ্রণে সাপের কামড়ের প্রতিষেধক লেক্সিন তৈরি করেন এবং চালু করলেন লেক্সিন ল্যাবরেটরি। সারা জীবন জনগণকে বিনামূল্যে সেবা প্রদান অব্যাহত রাখেন ডাঃ পি ব্যানার্জি। তাদের কাছে হয়ে ওঠেন ধন্বন্তরি এবং সাক্ষাৎ ভগবান। তিনি গ্রামের ছেলেদের জন্য মিহিজামে স্কুল প্রতিষ্ঠা করেন এবং জলকষ্ট দূর করার জন্য কুয়ো খনন করেছিলেন।

'দ্য সোসাইটি অব হোমিওপ্যাথ'-এর আহ্বায়ক গাজী রহমতুল্লাহ রহমত তাকে "মহর্ষি" আখ্যায় স্মরণ করেন। ১৯৫০ খ্রিস্টাব্দ হতে তার পুত্র ডা. পরিমল ব্যানার্জি পিতার কাজকে আরো বহুসংখ্যক মানুষের কাছে স্বাস্থ্যসেবা পৌঁছে দিতে এগিয়ে আসেন। হোমিওপ্যাথিক চিকিৎসায় নতুন কৌশল "অ্যাডভান্সড হোমিওপ্যাথি" বা উন্নত হোমিওপ্যাথি প্রবর্তন করেন। 

ডাঃ পরেশনাথ বন্দ্যোপাধ্যায় সাপের ইতিবৃত্ত নিয়ে রচনা করেন - হ্যান্ড বুক অফ স্নেক-বাইট। বইটি ১৯২৯ খ্রিস্টাব্দে কলকাতার থ্যাকার স্পিক কোম্পানি প্রথম প্রকাশ করে।

জীবনাবসান 
ডাঃ পরেশনাথ বন্দ্যোপাধ্যায় ১৯৭১ খ্রিস্টাব্দের ১১ জানুয়ারি ঝাড়খণ্ডের মিহিজামেই প্রয়াত হন।

তথ্যসূত্র 

১৮৮৯-এ জন্ম
১৯৭১-এ মৃত্যু
পশ্চিম মেদিনীপুর জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
বাঙালি চিকিৎসক
ভিতোর মাচাদো ফেরেইরা

ভিতোর মাচাদো ফেরেইরা (; জন্ম: ১৩ ফেব্রুয়ারি ২০০০; ভিতিনিয়া নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

২০১৭ সালে, ভিতিনিয়া পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পর্তুগালের বয়সভিত্তিক দলের হয়ে খেলার পর, তিনি ২০২২ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।

প্রারম্ভিক জীবন
ভিতোর মাচাদো ফেরেইরা ২০০০ সালের ১৩ই ফেব্রুয়ারি তারিখে পর্তুগালের সান্তো তিরসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ভিতিনিয়া পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৭ সালের ১৪ই ফেব্রুয়ারি তারিখে তিনি জার্মানি অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৫ বছরে ৪৮ ম্যাচে অংশগ্রহণ করে ৪টি গোল করেছেন।

২০২২ সালের ২৯শে মার্চ তারিখে, ২২ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী ভিতিনিয়া উত্তর মেসিডোনিয়ার বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৯১তম মিনিটে মধ্যমাঠের খেলোয়াড় জুয়াও মৌচিনয়োর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৪ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি পর্তুগাল ২–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে ভিতিনিয়া সর্বমোট ৮ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০০-এ জন্ম
জীবিত ব্যক্তি
পর্তুগিজ ফুটবলার
ফুটবল মধ্যমাঠের খেলোয়াড়
পারি সাঁ-জেরমাঁর ফুটবলার
লিগ ১-এর খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৭ আন্তর্জাতিক ফুটবলার
পর্তুগালের অনূর্ধ্ব-১৯ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ফুটবল ক্লাব পোর্তুর খেলোয়াড়
ফুটবল ক্লাব পোর্তু বি-এর খেলোয়াড়
প্রিমিয়ার লিগের খেলোয়াড়
প্রিমেইরা লিগার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
২০২২ ফিফা বিশ্বকাপের খেলোয়াড়
লিগা পর্তুগাল ২-এর খেলোয়াড়
পুরুষ ফুটবল মধ্যমাঠের খেলোয়াড়
জোয়াও পেদ্রো গনসালভেস নেভেস

জোয়াও পেদ্রো গনসালভেস নেভেস (; জন্ম: ২৭ এপ্রিল ২০০৪; জোয়াও নেভেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং পর্তুগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৯ সালে, নেভেস পর্তুগাল অনূর্ধ্ব-১৫ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় তিন বছর যাবত পর্তুগালের বয়সভিত্তিক দলের হয়ে খেলার পর, তিনি ২০২৩ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
জোয়াও পেদ্রো গনসালভেস নেভেস ২০০৪ সালের ২৭শে এপ্রিল তারিখে পর্তুগালের তাভিরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
নেভেস পর্তুগাল অনূর্ধ্ব-১৫, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৯ সালের ২৭শে এপ্রিল তারিখে তিনি উত্তর মেসিডোনিয়া অনূর্ধ্ব-১৫ দলের বিরুদ্ধে ম্যাচে পর্তুগাল অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৩ বছরে ২৭ ম্যাচে অংশগ্রহণ করে ৪টি গোল করেছেন।

২০২৩ সালের ১৬ই অক্টোবর তারিখে, ১৯ বছর, ৫ মাস ও ১৯ দিন বয়সে, ডান পায়ে ফুটবল খেলায় পারদর্শী নেভেস বসনিয়া ও হার্জেগোভিনার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় ওতাভিওয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি পর্তুগাল ৫–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে নেভেস সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০৪-এ জন্ম
জীবিত ব্যক্তি
পর্তুগিজ ফুটবলার
ফুটবল মধ্যমাঠের খেলোয়াড়
স্পোর্ট লিসবোয়া বেনফিকার খেলোয়াড়
প্রিমেইরা লিগার খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৯ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
পারি সাঁ-জেরমাঁর ফুটবলার
স্পোর্ট লিসবোয়া বেনফিকা বি-এর খেলোয়াড়
লিগ ১-এর খেলোয়াড়
লিগা পর্তুগাল ২-এর খেলোয়াড়
পুরুষ ফুটবল মধ্যমাঠের খেলোয়াড়
হরমীত সিং বাঁধন

হরমীত সিং বাঁধন (জন্ম ৭ সেপ্টেম্বর ১৯৯২) হলেন একজন ভারতীয়-মার্কিন ক্রিকেটার যিনি বর্তমানে সিয়াটল অরকাস এবং মার্কিন যুক্তরাষ্ট্র জাতীয় ক্রিকেট দলের হয়ে খেলেন। মেজর লিগ ক্রিকেট টুর্নামেন্টে খেলার জন্য যুক্তরাষ্ট্রে যাওয়ার আগে তিনি মুম্বাই এবং ত্রিপুরার হয়ে খেলেছিলেন। পরবর্তীকালে তিনি বসবাসের মাধ্যমে মার্কিন যুক্তরাষ্ট্র জাতীয় ক্রিকেট দলের জন্য যোগ্যতা অর্জন করেন এবং ২০২৪ সালে মার্কিন যুক্তরাষ্ট্রের হয়ে তার টি-টোয়েন্টি আন্তর্জাতিক অভিষেক হয়।

ঘরোয়া কর্মজীবন 
২০১২ সালের আইসিসি অনূর্ধ্ব-১৯ ক্রিকেট বিশ্বকাপে তিনি ভারতীয় অনূর্ধ্ব-১৯ ক্রিকেট দলের অংশ ছিলেন। তিনি একজন বাঁ-হাতি অর্থোডক্স স্পিন বোলার যিনি ২০১৩ সালের ইন্ডিয়ান প্রিমিয়ার লিগের সময় রাজস্থান রয়্যালস দলের সদস্য ছিলেন।

তিনি ২০১৮-১৯ বিজয় হাজারে ট্রফিতে ত্রিপুরার হয়ে ৮ ম্যাচে ১৩টি ডিসমিসাল সহ শীর্ষস্থানীয় উইকেট শিকারী ছিলেন। আগস্ট ২০২১-এ তিনি সিয়াটলে চলে যান যেখানে তিনি মাইনর লিগ ক্রিকেটে সিয়াটল থান্ডারবোল্টসের অধিনায়কত্ব করেন। সিয়াটল অরকাস কর্তৃক এমএলসি ড্রাফ্টে সামগ্রিকভাবে সিংকে প্রথম নির্বাচিত করা হয়। তিনি এমএলসি-তে দলে ড্রাফ্ট করা প্রথম খেলোয়াড় এবং মেজর লিগ ক্রিকেটের ইতিহাসে প্রথম ঘরোয়া খেলোয়াড় হিসেবে নির্বাচিত হন।

আন্তর্জাতিক কর্মজীবন 
২০২৪ সালের মার্চ মাসে, কানাডার বিরুদ্ধে তাদের টি২০ আন্তর্জাতিক (টি২০আই) সিরিজের জন্য তাকে মার্কিন যুক্তরাষ্ট্রের স্কোয়াডে রাখা হয়েছিল। ২০২৪ সালের ৭ এপ্রিল কানাডার বিপক্ষে মার্কিন যুক্তরাষ্ট্রের হয়ে তার টি-টোয়েন্টি অভিষেক হয়।

তথ্যসূত্র

বহিঃসংযোগ

জীবিত ব্যক্তি
১৯৯২-এ জন্ম
মুম্বইয়ের ক্রিকেটার
ভারতীয় ক্রিকেটার
ত্রিপুরার ক্রিকেটার
পশ্চিম অঞ্চলের ক্রিকেটার
রাজস্থান রয়্যালসের ক্রিকেটার
মার্কিন ক্রিকেটার
মার্কিন যুক্তরাষ্ট্রের একদিনের আন্তর্জাতিক ক্রিকেটার
মার্কিন যুক্তরাষ্ট্রের টুয়েন্টি২০ আন্তর্জাতিক ক্রিকেটার
২১শ শতাব্দীর মার্কিন পুরুষ ক্রীড়াবিদ
মুম্বই থেকে আগত ক্রিকেটার
পেদ্রো নেতো

পেদ্রো লোম্বা নেতো (; জন্ম: ৯ মার্চ ২০০০; পেদ্রো নেতো নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং পর্তুগাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৬ সালে, নেতো পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পর্তুগালের বয়সভিত্তিক দলের হয়ে খেলার পর, তিনি ২০২০ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৫ ম্যাচে ১টি গোল করেছেন।

প্রারম্ভিক জীবন
পেদ্রো লোম্বা নেতো ২০০০ সালের ৯ই মার্চ তারিখে পর্তুগালের ভিয়ানা দো কাস্তেলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
নেতো পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৬ সালের ১লা ডিসেম্বর তারিখে তিনি মার্কিন যুক্তরাষ্ট্র অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৫ বছরে ৪০ ম্যাচে অংশগ্রহণ করে ৯টি গোল করেছেন।

২০২০ সালের ১১ই নভেম্বর তারিখে, ২০ বছর, ৮ মাস ও ২ দিন বয়সে, বাম পায়ে ফুটবল খেলায় পারদর্শী নেতো অ্যান্ডোরার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি পর্তুগাল ৭–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে নেতো সর্বমোট ১ ম্যাচে ১টি গোল করেছেন। জাতীয় দলের হয়ে অভিষেক ম্যাচেই তিনি পর্তুগালের জার্সি গায়ে প্রথম গোলটি করেছেন; উক্ত ম্যাচের ৮ম মিনিটে সের্জিও অলিভেইরার অ্যাসিস্ট হতে পর্তুগালের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

২০০০-এ জন্ম
জীবিত ব্যক্তি
পর্তুগিজ ফুটবলার
ফুটবল ফরোয়ার্ড
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৭ আন্তর্জাতিক ফুটবলার
পর্তুগালের অনূর্ধ্ব-১৯ আন্তর্জাতিক ফুটবলার
পর্তুগালের অনূর্ধ্ব-২০ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
লাৎসিয়ো স্পোর্টস ক্লাবের খেলোয়াড়
প্রিমেইরা লিগার খেলোয়াড়
উয়েফা কনফারেন্স লিগ বিজয়ী খেলোয়াড়
ফুটবল উইঙ্গার
লিগা পর্তুগাল ২-এর খেলোয়াড়
স্পোর্টিং ক্লাব ব্রাগার খেলোয়াড়
সেরিয়ে আ-এর খেলোয়াড়
ইতালিতে প্রবাসী ফুটবলার
ফ্রান্সিস্কো কোনসেইসাও

ফ্রান্সিস্কো ফের্নান্দেস দা কোনসেইসাও (; জন্ম: ১৪ ডিসেম্বর ২০০২; ফ্রান্সিস্কো কোনসেইসাও নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব পোর্তু এবং পর্তুগাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০১৮ সালে, কোনসেইসাও পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত পর্তুগালের বয়সভিত্তিক দলের হয়ে খেলার পর, তিনি ২০২৪ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
ফ্রান্সিস্কো ফের্নান্দেস দা কোনসেইসাও ২০০২ সালের ১৪ই ডিসেম্বর তারিখে পর্তুগালের কুইঁব্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কোনসেইসাও পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৮ সালের ৮ই ফেব্রুয়ারি তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে পর্তুগাল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৫ বছরে ৩৮ ম্যাচে অংশগ্রহণ করে ৯টি গোল করেছেন।

২০২৪ সালের ২৬শে মার্চ তারিখে, ২১ বছর, ৩ মাস ও ১২ দিন বয়সে, বাম পায়ে ফুটবল খেলায় পারদর্শী কোনসেইসাও স্লোভেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় ওতাভিওয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি স্লোভেনিয়া ২–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে কোনসেইসাও সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০২-এ জন্ম
জীবিত ব্যক্তি
পর্তুগিজ ফুটবলার
ফুটবল ফরোয়ার্ড
ফুটবল ক্লাব পোর্তুর খেলোয়াড়
প্রিমেইরা লিগার খেলোয়াড়
পর্তুগালের আন্তর্জাতিক যুব ফুটবলার
পর্তুগালের অনূর্ধ্ব-১৭ আন্তর্জাতিক ফুটবলার
পর্তুগালের অনূর্ধ্ব-২১ আন্তর্জাতিক ফুটবলার
পর্তুগালের আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ফুটবল ক্লাব পোর্তু বি-এর খেলোয়াড়
ফুটবল উইঙ্গার
স্পোর্টিং সিপি-এর ফুটবলার
পাদ্রোইন্সে ফুটবল ক্লাবের খেলোয়াড়
এএফসি আয়াক্সের খেলোয়াড়
ইয়ং আয়াক্সের খেলোয়াড়
ইয়ুভেন্তুস ফুটবল ক্লাবের খেলোয়াড়
লিগা পর্তুগাল ২-এর খেলোয়াড়
এরেডিভিজির খেলোয়াড়
এরস্টে ডিভিজির খেলোয়াড়
সেরিয়ে আ-এর খেলোয়াড়
ইতালিতে প্রবাসী ফুটবলার